
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
31 ΙΟΥΛΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

728 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας εκτάσεως 1,350 στρεμμάτων, στη θέση 
Στροφές, περιφέρειας Κοινότητος Εξοχής, του Νομού Πιε¬ 
ρίας. 1 

Κήρυξη ως αναδασωτέας εχτάσεως 0,3 στρεμμάτων, στη θέση Κα- 
τσιδιάρα της Κοινότητος Βράχου του Νομού Πρέβεζας. 2 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Ν. Σκιώνη Χαλ/κής. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται επί των 
οδών Νικηφόρου Ουρανού αρ. 54, Ναρσή και Ορφανού στην 
πόλη της Αθήνας, φερόμενου ως ιδιοκτησία Νικολάου Ανδρου- 
λάκη. Σοφίας Ανδρουλάκη, και καθορισμός ειδικών όρων και πε¬ 


ριορισμών δόμησης. 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 4959 (1) 


Κήρυξη αναδασωτέας εκτάσεως 1,350 στρεμμάτων, στη θέση 
Στροφές, περιφέρειας Κοινότητος Εξοχής, του Νομού Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Το άρθρο 117 παρ. 3 του Συντάγματος. 


3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: α) του άρθρου 41 παρ. 1, β) του άρθρου 38 παρ. 1. 

4. Τις δ/γές του Υπουργείου Γεωργίας: α) 160417/1180/ 
8.7.1980, β) 182447/3049/24.9.80. 

5. Τη ΔΥ/20.7.87 πρόταση του Τ/Χ Δασ/νίας Ε. Βρουβλιάνη περί 
κηρύξεως αναδασωτέας, της αναφερομένης στο θέμα εκτάσεως, αποφα¬ 
σίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
της δασικής εκτάσεως που εκχερσώθηκε παράνομα τη συνιδιοκτήτη δα¬ 
σική έκταση, εμβαδού χιλίων τριακοσίων πενήντα (1.350) τ.μ. που βρί¬ 
σκεται στη θέση Στροφές, της Κοινότητας Εξοχής. 

Προσδιορίζεται από τα στοιχεία ΑΒΓΔΑ και έχει όρια: 

Ανατολικά: Αγρό Αναστ. Φρονιμόπουλου. 

Δυτικά: Ομοίως 

Βόρεια: Ομοίως 

Νότια: Συν/το δάσος Τόξου - Εξοχής, όπως φαίνεται στο συνημμένο 
διάγραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κατερίνη, 24 Ιουλίου 1987 

Ο Νομάρχης 
ΔΗΜ. ΒΑΣΙΛΕΙΑΔΗΣ 

Αριθ. 1807 (2) 

Κήρυξη ως αναδασωτέας εκτάσεως 0,3 στρεμμάτων, στη θέση Κατσι- 
διάρα της Κοινότητος Βράχου του Νομού Πρέβεζας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Το άρθρο 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) του άρθρου 41 παρ. 1. 

β) του άρθρου 38 παρ. 1. 

4. Τις δ/γές του Υπουργείου Γεωργίας: α) 160417/1180/ 
8.7.1980, β) 182447/3049/24.9.80. 

5. Την 1752 ε.ε. πρόταση Διευθΰνσεως Δασών Πρέβεζας περί κηρύ- 
ξεως αναδασωτέας, της αναφερομένης στο θέμα εκτάσεως αποφασί¬ 
ζουμε: 


Κηρύσσουμε αναδασωτέα, με σκοπό την αποκατάσταση βλαστήαεως 
που καταστράφηκε από εκχέρσωση την Κοινοτική έκταση τριακοσίων 
τ.μ. που βρίσκεται στη θέση Κατσιδιάρα της κοινότητας Βράχου και 
προσδιορίζεται από τα στοιχεία Α-Β-Γ-Δ-Α όπως φαίνονται στο συνημ¬ 
μένο διάγραμμα, το οποίο αποτελεί αναπόσπαστο μέρος της αποφάσεως 
αυτής και έχει όρια: 

Ανατολικά: Με Κοινοτική δασική έκταση. 

Δυτικά: Ομοίως. 

Βόρεια: Ομοίως. 

Νότια: Με κατεχόμενη Κοινοτική δασική έκταση από ίδιο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πρέβεζα·, 21 Ιουλίου 1987 
Ο Νομάρχης 

Θ. ΜΕΡΕΝΤΙΤΗΣ 








7552 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1643 (3) 

Καθορισμός των ορίων του αιγιαλού και δημιουργία ζώνης παραλίας 
στη θέση Ν. Σκιώνη Χαλ/κής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώ¬ 
θηκαν με τις διατάξεις: α) του άρθρου ΐ3τουΝ. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Θ’ 
της 0.205/181/26.4.1982 (ΦΕΚ 214/26.4.1982 τεύχος Β’) 
κοινής απόφασης των Υπουργών Προεδρίας Κυβερνήαεως και Οικονο¬ 
μικών «Αναμόρφωση Συλλογικών οργάνων Γνωμοδοτικής και Αποφα¬ 
σιστικής αρμοδιότητας του Υπουργείου Οικονομικών». 

3. Την από 12.3.87 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή Ν. Σκιώνη Χαλ/κής 
(μπροστά από την ιδιοκτησία Κ. Χίτζου και το από Δεκέμβριο 1979, με 
κλίμακα 1:500 τοπογραφικό διάγραμμα του τοπογράφου μηχανικού 
Απ. Τσιτσιπλάμη, που θεωρήθηκε την 12.3.1987 από τη Δ/νση Τε¬ 
χνικών Υπηρεσιών της Νομαρχίας Χαλκιδικής και συνοδεύει την έκ¬ 
θεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ. 187.2/234/87 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β. Δ/τος «περί εξαιρέσεως 
από της κατά το άρθρο 1 παράγραφο του Ν. 3200/1955 αρμοδιότητας 
των Νομαρχών, αντικειμένων τινών αρμοδιότητας του Υπουργού Οικο¬ 
νομικών», του Β.Δ. 764/1970 και του άρθρου 1 παράγραφος Π.Δ. 
71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 12.3.1987 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από Δεκέμβριο 1979 τοπογραφικό διάγραμμα, που τη 
συνοδεύει, το οποίο συντάχθηκε από τον Αρ. Τσιτσιπλάμη μηχανικό, με 
κλίμακα 1:500 και θεωρήθηκε την 12.3.1987 από τη Διεύθυνση Τε¬ 
χνικών Υπηρεσιών της Νομαρχίας Χαλκιδικής, επί του οποίου η πιο 
πάνω Επιτροπή, με κόκκινη γραμμή καθόρισε τα όρια του αιγιαλού, στη 
θέση Ν. Σκιώνη Χαλκιδικής (μπροστά από την ιδιοκτησία Κ. Χίτζου) 
και με κίτρινη γραμμή τα όρια παραλίας στην ίδια θέση. 

Η απόφαση αυτή μαζί με την έκθεση και το διάγραμμα, που προανα- 
φέραμε να δημοσιευθούν στην Εφημερίδα της Κυβερνήαεως σύμφωνα 
με τις διατάξεις του άρθρου 13 του Ν. 1078/1983. 

Πολύγυρος, 21 Ιουλίου 1987 
Ο Νομάρχης 
ΓΙΩΡΓΟΣ ΚΙΡΚΟΣ 


ΕΚΘΕΣΗ 

Επιτροπής καθορισμού των οριογραμμών αιγιαλού - παραλίας - πα¬ 
λιού αιγιαλού, σύμφωνα με τις διατάξεις του άρθρ. 74 Π.Δ. 636/1977. 

Καθορισμός για πρώτη φορά των ορίων αιγιαλού κ.λπ. στην τοπο¬ 
θεσία Ν. Σκιώνης Ν. Χαλ/κής μπροστά από την ιδιοκτησία Κ. Χίτζου. 

Πολύγυρος, 12 Μαρτίου 1987 οι υπογεγραμμένοι: 

Κων/νος Κάπουλας Εφοριακός ΠΕ/Α Οικ. Εφορ. Καβάλας, σαν 
Πρόεδρος. 

2. Παύλος Ανδρόνικος Νομ/κός με Α’ β Δ.Τ.Υ.Ν.Χ. σαν μέλος. 

3. Κάκαλης Θ. Υποπ/ρχος Λ.Σ. Αναπληρωτής Λιμενάρχη Θεσ/ 
νίκης σαν μέλος που αποτελούν την επιτροπή καθορισμού των ορίων αι- 
γιαλού - παραλίας κ.λπ. δυνάμει του άρθ. 74 Π.Δ. 636/1977 και της 
αριθ. πρωτ. 5812/1984 απόφασης του Νομάρχη Χαλκιδικής (αρθ. 63 
παρ. 1 του Π.Δ. 636/77) που συγκλήθηκε ύστερα από την αριθ. πρωτ. 
401/4.2.87 εντολή του Προέδρου της κάναμε αυτοψία στην παραπάνω 
περιοχή και: 

Αφού πήραμε υπόψη: 

1. Την από 4212/4.12.86 αίτηση του Χίτζου και Αλ. και Αποσ. 
Τότα με την οποία ζητείται ο καθορισμός των ορίων του αιγιαλού κ.λπ. 
στην περιοχή αυτή. 

2. Το τοπογραφικό και υψομετρικό διάγραμμα που συντάχθηκε τον 
Δεκέμβριο 1979 από τον Απόστολο Τσιτσιπλάμη σε 1 (μία) πινακίδα με 
κλίμακα 1:500, ελέχθηκε την 12.3.87 από τον υπάλληλο της 
Δ.Τ.Υ.Ν.Χ. Ευκλείδη Καρανάσιο και θεωρήθηκε την 12.3.87 από τον 
Προϊστάμενο της Δ.Τ.Υ.Ν. Χαλκιδικής, όπως ορίζει το αρθ. 20 του Ν. 
19/1977. 

3. Τις διατάξεις του Α.Ν. 2344/1940 όπως τροποποιήθηκε και την 
. δικαστηριακή και διοικητική νομολογία. 

4. Κατά την αντίληψη που σχηματίσθηκε από την επιτόπια επίσκεψη 
για το πλάτος της βρέχόμενης ζώνης της ξηράς και άλλων συναφών 
στοιχείων δηλ. τη μορφολογία της περιοχής, την κατάσταση της ακτής, 
την κατάσταση του θαλάσσιου χώρου, τις καιρικές συνθήκες που υπάρ¬ 
χουν στην περιοχή αυτή. 

5. Τις υποδείξεις που έγιναν με το αριθ. 1872/529/80 έγγραφο του 
Γενικού Επιτελείου Ναυτικού (ΓΕΝ), αποφασίζει: 

1. Καθορίζει στο παραπάνω τοπογραφικό διάγραμμα: 

α. Την οριογραμμή του αιγιαλού με κόκκινη συνεχή πολυγωνική 
γραμμή 1, 2, ... 11 της οποίας οι κορυφές εξασφαλίζονται.· 

β. Την όριογραμμή της παραλίας με συνεχή κίτρινη πολυγωνική 
γραμμή 1', 2' ... 1Γ της οποίας οι κορυφές εξασφαλίζονται. 

2. Αποφαίνεται ότι δεν υπάρχει παλιός αιγιαλός. 

3. Καθορίζεται ζώνη παραλίας πλάτους 10 μ. επειδή δεν εξυπηρε¬ 
τούνται οι σκοποί της παραγρ. 1 του άρθρου 7, του Α.Ν. 2344/1940. 

Η Επιτροπή 
(Υπογραφές) 

Αριθ. οιχ. 48040/3403 (4) 

Χαρακτηρισμός ως διατηρητέου του κτιρίου που βρίσκεται επί των 
οδών Νικηφόρου Ουρανού αρ. 54, Ναρσή και Ορφανού στην πόλη 
της Αθήνας, φερόμενου ως ιδιοκτησία Νικολάου Ανδρουλάκη, Σο¬ 
φίας Ανδρουλάκη, και καθορισμός ειδικών όρων και περιορισμών 
δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1577/1985 (ΦΕΚ 210/Α) και ειδικότερα τα 
άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας Οικισμού και Πε¬ 
ριβάλλοντος (ΦΕΚ 767/Β) και ειδικότερα το άρθρο 5, όπως τροποποι¬ 
ήθηκε με την υπ’ αριθ. 28112/356/17.4.1985 όμοια απόφαση (ΦΕΚ 
205/Β/85). 

3. Την από 27.5.1987 αιτιολογική έκθεση και την από 2.7.1987 
εισήγηση της Δ/νσης Παραδοσιακών Οικισμών και Περιβάλλοντος 

(Γ7). 

4. Την από 11.6.1987 απάντηση των Νικολάου Ανδρουλάκη, Σο¬ 
φίας Ανδρουλάκη αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί των 
οδών Νικηφόρου Ουρανού αρ. 54, Ναρσή και Ορφανού στην πόλη της 
Αθήνας, φερόμενο ως ιδιοκτησία Νικολάου Ανδρουλάκη, Σοφίας Αν¬ 
δρουλάκη, όπως φαίνεται σημειωμένο στο σχετικό πρωτότυπο τοπο¬ 
γραφικό διάγραμμα σε κλίμακα 1:1000 που θεωρήθηκε από τον Προϊ¬ 
στάμενο της Δ/νσης Πολεοδομικών Εφαρμογών με την υπ’ αριθ. 
48040/1987 πράξη του και που συνοπτικό του αντίτυπο δημοσιεύται 
με την παρούσα απόφαση γιατί πρόκειται για αξιόλογο κτίριο με ιδιαί¬ 
τερο αρχιτεκτονικό και μορφολογικό χαρακτήρα. 


2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου, εφόσον 
δεν αλλοιώνεται ο αρχιτεκτονικός χαρακτήρας του. 

4. Επιτρέπεται η εκμετάλλευση του ακαλύπτου τμήματος του οικο¬ 
πέδου του διατηρητέου κτιρίου για λόγους λειτουργικής εξυπηρέτησης 
του κτιρίου. 

5. Επιτρέπεται η προσθήκη καθ’ ύψος ενός ορόφου στο διατηρητέο 
κτίριο, η οποία θα ακολουθεί την αυτή μορφολογία και ρυθμολογία του 
διατηρητέου κτιρίου, χωρίς υπέρβαση του συντελεστή δόμησης που 
ισχύει στην περιοχή. 

6. Η επικάλυψη του κτιρίου θα γίνει με κεραμοσκεπή στέγη. 

7. Επιτρέπεται η χρήση του ισογείου χώρου επί της οδού Νικηφόρου 
Ουρανού ως χώρου στάθμευσης αυτοκινήτων. 

8. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του διατηρητέου κτιρίου. Επιτρέπεται 
μόνο η τοποθέτηση επιγραφών περιορισμένων διαστάσεων που πληρο¬ 
φορούν για τυχόν χρήση του κτιρίου. 

9. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου και στον περιβάλλοντα χώρο του, καθώς και για την 
τοποθέτηση επιγραφών απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

10. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 22 Ιουλίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 




ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 

